**ТВОРЧЕСКА БИОГРАФИЯ НА ХРИСТО РАЯНОВ**

Христо Раянов е телевизионен сценарист.

Сценарист на сериалите: „Столичани в повече“ (2011-2019, bTV) в продължение на седем сезона; „Откраднат живот“ (2016-, Nova TV) в продължение на три сезона, „Румбата, аз и Роналдо“ (предстояща премиера, БНТ1) един сезон.

Сценарист в предаванията: „Комиците“ (2010, 2014, bTV) и „Нека говорят” (2013, bTV);

Сценарист, редактор, репортер, асистент-игри в „Сървайвър България“ (2008, 2009, 2014, bTV);

Сценарист в „Най-хубавите години от нашия живот“ (2013/2014, БНТ 1);

Редактор постпродукция в „Дървото на живота“ (2018, Nova TV);

Сценарист, редактор и репортер в „Българската Коледа“ (2017, 2018, 2019, bTV, Nova Tv, БНТ1);

Понастоящем е докторант в СУ „Св. Климент Охридски“ със специалност „Литература, кино, сценарий“;

Има две издадени книги:

С дебютната си книга – сборника разкази „Трудният начин“ – печели националната награда „Южна пролет“ през 2014 в категория „Проза“.

Разкази от тази книга са публикувани на хърватски език в сборника „“Izbor iz suvremene bugarske književnosti” през 2015 г.

Втората му книга: „Ами ако: България на три морета“ е сборник сатирични есета, публикуван през 2016 г.

Христо Раянов е част от първия англоезичен каталог „Съвременни български писатели“ на Националния център за книгата (2015 г.)

Награден е от сп. „Forbes България“ в класацията млади и успешни българи „30 под 30“ през 2016 г.